बर्थडे सेलिब्रेशन के बीच शख्स ने जबरन पकड़ा हाथ, एक्टर ने गुस्से में दिया रिएक्शन
Bollywood Actor Ajay Devgn Birthday 2023 - Actor Slammed Fan. बॉलीवुड के सिंघम यानी अजय देवगन ने बीते 2 अप्रैल को अपना 54वां बर्थडे सेलिब्रेट किया है। इस खास मौके पर उन्होंने अपने फैंस से मुलाकात की
बॉलीवुड के सिंघम यानी अजय देवगन ने बीते 2 अप्रैल को अपना 54वां बर्थडे सेलिब्रेट किया है। इस खास मौके पर उन्होंने अपने फैंस से मुलाकात की, इस बीच एक फैन ने अजय का हाथ पकड़ लिया, जिसका एक वीडियो सोशल मीडिया पर सामने आया है। जिसे देखकर हर कोई हैरान रह गया।
फैन ने जबरन पकड़ लिया हाथ 
इस वीडियो में अजय जैसे ही फैंस से मिलने के लिए अपने घर से बाहर निकले, फैन्स ने उन्हें घेर लिया और सेल्फी क्लिक करने लगे। इस दौरान वह व्हाइट शर्ट, ब्लू जींस और यलो सनग्लासेस पहने हुए बेहद हैंडसम लगे। उन्होंने अपने फैंस से हाथ मिलाया और सेल्फी भी क्लिक करवाई। तभी वहां पर मौजूद एक फैन एक्टर का हाथ जबरदस्ती पकड़ लेता है। उसकी ये हरकत देख अजय गुस्से में अपना हाथ उससे छुड़ाने लगते हैं। अचानक यूं हाथ पकड़े जाने पर अजय नाराज होते नजर आए।
यूजर्स ने दिए रिएक्शन 
इस वीडियो के सामने आते ही सोशल मीडिया पर यूजर्स ने अपना जमकर रिएक्शन दिया है। जहां कुछ ने फैन की हरकत को गलत बताया, तो वहीं कुछ लोगों ने अजय को भी ट्रोल किया। एक यूजर ने कमेंट करते हुए लिखा, 'साउथ की तरफ आओ और यहां आकर सीखो की फैंस की कैसे इज्जत की जाती है।' तो वहीं दूसरे ने लिखा, 'इतना नाराज होने वाली क्या बात थी, हाथ ही तो पकड़ा है'।
बॉक्स ऑफिस पर 'भोला' की कमाई
वर्कफ्रंट की बात करें तो अजय देवगन, तब्बू स्टारर फिल्म भोला 30 मार्च को सिनेमाघरों में रिलीज हुई है। इस फिल्म को बॉक्स ऑफिस पर अच्छा रिस्पॉन्स मिल रहा है। फिल्म ने रिलीज के चौथे दिन 13.48 करोड़ का कलेक्शन किया है। बता दें, भोला तमिल की हिट फिल्म 'कैथी' की हिंदी रीमेक है और इसे अजय देवगन ने ही डायरेक्ट किया है।
